CELEX: 62013CA0115
Language: fi
Date: 2014-04-10 00:00:00
Title: Asia C-115/13: Unionin tuomioistuimen tuomio (kuudes jaosto) 10.4.2014 – Euroopan komissio v. Unkari (Jäsenyysvelvoitteiden noudattamatta jättäminen — Alkoholin ja alkoholijuomien valmisteverot — Direktiivi 92/83/ETY — Valmisteveron määrän vahvistaminen — Tislaamossa valmistetun etyylialkoholin valmisteveroksi on vahvistettu 0 — Yksityisten henkilöiden valmistaman etyylialkoholin vapauttaminen valmisteverosta)

10.6.2014   
            
            
               FI
            
            
               Euroopan unionin virallinen lehti
            
            
               C 175/13
            
         Unionin tuomioistuimen tuomio (kuudes jaosto) 10.4.2014 – Euroopan komissio v. Unkari
   (Asia C-115/13) (1)
   
   ((Jäsenyysvelvoitteiden noudattamatta jättäminen - Alkoholin ja alkoholijuomien valmisteverot - Direktiivi 92/83/ETY - Valmisteveron määrän vahvistaminen - Tislaamossa valmistetun etyylialkoholin valmisteveroksi on vahvistettu 0 - Yksityisten henkilöiden valmistaman etyylialkoholin vapauttaminen valmisteverosta))
   2014/C 175/14
   Oikeudenkäyntikieli: unkari
   
      Asianosaiset
   
   
      Kantaja: Euroopan komissio (asiamiehet: C. Barslev ja A. Sipos)
   
      Vastaaja: Unkari (asiamiehet: M. Z. Fehér, K. Szíjjártó ja K. Molnár)
   
      Oikeudenkäynnin kohde
   
   Jäsenyysvelvoitteiden noudattamatta jättäminen – Alkoholin ja alkoholijuomien valmisteverojen rakenteiden yhdenmukaistamisesta 19.10.1992 annetun neuvoston direktiivin 92/83/ETY (EYVL L 316, s. 21) 19–21 artiklan luettuna yhdessä saman direktiivin 22 artiklan 7 kohdan ja alkoholin ja alkoholijuomien valmisteverojen määrien lähentämisestä 19.10.1992 annetun neuvoston direktiivin 92/84/ETY (EYVL L 316, s. 29) 3 artiklan 1 kohdan kanssa, rikkominen – Valmisteveron vahvistaminen – Tislaamossa valmistetun etyylialkoholin valmisteveroksi on vahvistettu 0 – Yksityisten henkilöiden valmistaman etyylialkoholin vapauttaminen valmisteverosta
   
      Tuomiolauselma
   
   
               1)
            
            
               Unkari ei ole noudattanut alkoholin ja alkoholijuomien valmisteverojen rakenteiden yhdenmukaistamisesta 19.10.1992 annetun neuvoston direktiivin 92/83/ETY, sellaisena kuin se on muutettuna Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, tehdyllä asiakirjalla, 19-21 artiklan, luettuna yhdessä saman direktiivin 22 artiklan 7 kohdan kanssa ja alkoholin ja alkoholijuomien valmisteverojen määrien lähentämisestä 19.10.1992 annetun neuvoston direktiivin 92/84/ETY 3 artiklan 1 kohdan kanssa, mukaisia velvoitteitaan, koska se on antanut ja soveltanut säännöksiä, joiden mukaan näissä kansallisissa säännöksissä määritellyissä tilanteissa tislaamossa valmistetun etyylialkoholin valmistevero on 0 HUF ja yksityisten valmistama etyylialkoholi vapautetaan valmisteverosta.
            
         
               2)
            
            
               Unkari velvoitetaan korvaamaan oikeudenkäyntikulut.
            
         
      (1)  EUVL C 129, 4.5.2013.